Държавен вестник, бр. 24, 2020 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  24
МИНИСТЕРСТВО  
НА ОТБРАНАТА
Наредба за изменение и допълнение на На-
редба № 1 от 2011 г. за условията и реда за 
материално подпомагане в Министерството на 
отбраната, структурите на пряко подчинение 
на министъра на отбраната и Българската 
армия (обн., ДВ, бр. 15 от 2011 г.; изм., бр. 94 
от 2011 г.; изм. и доп., бр. 44 и 95 от 2014 г. и 
бр. 10 от 2018 г.)
§ 1. В чл. 2 се създават т. 7 и 8:
„7. българските граждани, участвали в мисии 
и операции на въоръжените сили на Република 
България извън територията на страната;
8. български граждани – военнослужещи в 
състава на многонационални формирования 
или които заемат длъжности в задгранично 
представителство на Република България, 
в международни организации или в други 
международни инициативи на територията на 
страната и извън нея.“ 
§ 2. В чл. 8 ал. 2 се изменя така:
„(2) За заседанията се съставят протоколи, 
които се подписват от присъстващите членове 
от състава на комисията и се утвърждават от 
ресорния заместник-министър.“
§ 3. В чл. 11 ал. 2 се изменя така:
„(2) На военноинвалидите с трайно намалена 
работоспособност/вид и степен на увреждане 
над 90 на сто, на родителите и на преживелия 
съпруг (съпруга) на български граждани, заги-
нали при или по повод изпълнение на военната 
служба по смисъла на § 1, т. 1 от допълнител-
ната разпоредба на Закона за военноинвалидите 
и военнопострадалите, могат да се отпускат 
допълнително еднократни помощи по време 
на коледните празници въз основа на утвърден 
от министъра на отбраната поименен списък.“
§ 4. В чл. 13 се правят следните изменения:
1. Алинея 1 се изменя така:
„(1) Лицата по чл. 2, които имат предвари-
телно разрешение за трансгранично здравно 
обслужване, могат да получат еднократна по-
мощ за медицински услуги, пътни разноски, 
застраховка „Злополука“ и лични нужди за 
тях, доколкото тези разходи не са възстановени 
при условията и по реда на чл. 80ж от Закона 
за здравното осигуряване, а тези, които имат 
заповед за лечение в чужбина, издадена от уп-
равителя на НЗОК или оправомощено от него 
длъжностно лице, могат да получат еднократна 
помощ за медицински услуги, паспортни такси и 
визи, пътни разноски, застраховка „Злополука“ 
и лични нужди за тях, доколкото тези разходи 
не се възстановяват от НЗОК.“
2. Алинея 3 се изменя така:
„(3) Размерът на помощта се определя от 
Комисията по материално подпомагане и се 
предлага за утвърждаване от министъра на 
отбраната или оправомощено от него длъж-
ностно лице.“
МИНИСТЕРСТВА 
И ДРУГИ ВЕДОМСТВА
МИНИСТЕРСТВО  
НА ЗЕМЕДЕЛИЕТО, ХРАНИТЕ 
И ГОРИТЕ
Наредба за изменение и допълнение на Наредба 
№ 6 от 2018 г. за условията и реда за предос-
тавяне на финансова помощ по Национална 
програма за подпомагане на лозаро-винарския 
сектор за периода 2019 – 2023 г. (oбн., ДВ, 
бр. 93 от 2018 г.; изм., бр. 8, 39, 53, 69 и 74 от 
2019 г. и бр. 4 от 2020 г.)
§ 1. В чл. 39, ал. 7 се правят следните из-
менения:
1. В т. 2 думите „ал. 7“ се заличават, а 
думите „чл. 34, ал. 1, т. 2, 3 и 4“ се заменят с 
„чл. 34, ал. 1, т. 2, 3, 4 и 5“.
2. В т. 3 думите „чл. 34, ал. 1, т. 2, 3 и 4“ се 
заменят с „чл. 34, ал. 1, т. 2, 3, 4 и 5“.
§ 2. В чл. 48, ал. 2 думите „чл. 39, ал. 5“ се 
заменят с „чл. 39, ал. 4“.
§ 3. В преходните и заключителните разпо-
редби се създава § 6:
„§ 6. (1) За всички заявления, подадени и 
одобрени през периода съгласно чл. 3 от Регла-
мент за Изпълнение (ЕС) 2020/132 на Комисията 
от 30 януари 2020 г. за определяне на спешна 
мярка под формата на дерогация от член 45, 
параграф 3 от Регламент (ЕС) № 1308/2013 
на Европейския парламент и на Съвета по 
отношение на участието на Съюза в мярката 
за популяризиране в лозаро-винарския сектор 
(OВ, L 27, 31.01.2020 г.):
1. максималният размер на финансовата 
помощ по чл. 36, ал. 1 e до 60 на сто от стой-
ността на допустимите разходи;
2. максималният размер на финансовата 
помощ по чл. 36, ал. 2 е до 20 на сто от стой-
ността на допустимите разходи.
(2) В случаите по ал. 1, т. 1 кандидатът за 
предоставяне на финансова помощ участва 
във финансирането с минимум 40 на сто от 
стойността на допустимите разходи, а в слу-
чаите на ал. 1, т. 2 – с минимум 20 на сто от 
стойността на допустимите разходи.
(3) Промоционални проекти, които пред-
виждат видимост на търговски марки и/или 
популяризират сортови вина без ЗНП/ЗГУ, могат 
да получат само финансова помощ от ЕФГЗ 
до 60 на сто от стойността на допустимите 
разходи и нямат право на държавна помощ.“
Заключителна разпоредба
§ 4. Наредбата влиза в сила от деня на обна-
родването є в „Държавен вестник“ с изключение 
на § 3, който влиза в сила от 3 февруари 2020 г.
Министър: 
Десислава Танева
2395
ОФИЦИАЛЕН РАЗДЕЛ